BTS ออกหุ้นกู้ 3 ชุด 1.3 หมื่นลบ. ชูดบ. 1.79-3.77% ขายสถาบัน-รายใหญ่ 1-5 ก.ค.นี้
BTS ออกหุ้นกู้ 3 ชุด 1.3 หมื่นลบ. ชูดบ. 1.79-3.77% ขายสถาบัน-รายใหญ่ 1-5 ก.ค.นี้ นำเงินรีไฟแนนซ์
BTS ออกหุ้นกู้ 3 ชุด 1.3 หมื่นลบ. ชูดบ. 1.79-3.77% ขายสถาบัน-รายใหญ่ 1-5 ก.ค.นี้ นำเงินรีไฟแนนซ์
29 มิ.ย. 2564

บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ระบุว่า ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2564 มูลค่ารวมไม่เกิน 13,000 ล้านบาท จำนวน 3 ชุด ได้แก่
ชุดที่ 1 เสนอขายไม่เกิน 1,500 ล้านบาท อายุ 3 ปี ครบกำหนดไถ่ถอนปี 2567 อัตราดอกเบี้ยคงที่ 1.79% ต่อปี ชำระดอกเบี้ยทุก 6 เดือน
ชุดที่ 2 เสนอขายไม่เกิน 3,500 ล้านบาท อายุ 5 ปี ครบกำหนดไถ่ถอนปี 2569 อัตราดอกเบี้ยคงที่ 2.53% ต่อปี ชำระดอกเบี้ยทุก 6 เดือน
ชุดที่ 3 เสนอขายไม่เกิน 8,000 ล้านบาท อายุ 10 ปี ครบกำหนดไถ่ถอนปี 2574 อัตราดอกเบี้ยคงที่ 3.77% ต่อปี ชำระดอกเบี้ยทุก 6 เดือน
ทั้งนี้บริษัทจะเสนอขายหุ้นกู้ทั้ง 3 ชุดต่อผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 1-2 และ 5 ก.ค.64 ผู้จัดการการจัดจำหน่ายหุ้นกู้ คือ ธนาคารกรุงเทพ และ ธนาคารไทยพาณิชย์
บริษัท ทริสเรทติ้ง จำกัด จัดอันดับความน่าเชื่อถือของบริษัท และ หุ้นกู้ อยู่ที่ “A” แนวโน้มอันดับเครดิต “Negative” เมื่อวันที่ 27 พ.ค.64 โดยบริษัทมีวัตถุประสงค์จะนำเงินที่ได้จากการเสนอขายหุ้นกู้ไปชำระคืนหนี้เดิมภายในเดือนส.ค.64